Source: http://docplayer.fi/3800864-Ohje-metisilliiniresistenttien-staphyl.html
Timestamp: 2018-03-19 22:50:02+00:00
Document Index: 9423633

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

OHJE METISILLIINIRESISTENTTIEN STAPHYL - PDF
Download "OHJE METISILLIINIRESISTENTTIEN STAPHYL"
1 Kansanterveyslaitoksen julkaisuja C1/ 2004 MRSA-asiantuntijatyöryhmän suositus OHJE METISILLIINIRESISTENTTIEN STAPHYL APHYLOCOCCUS AUREUSTEN TORJUNNAST ORJUNNASTA Helsinki, 2004
2 MRSA-asiantuntijatyöryhmän kokoonpano Niina Agthe, sihteeri, hygieniahoitaja, KTL Mari Kanerva, sihteeri, sisätautilääkäri, KTL Elina Kolho, infektiolääkäri, HYKS Pirkko Kotilainen, infektiolääkäri, TYKS Pekka Kujala, infektiolääkäri, OYS Ritva Levola, hygieniahoitaja, TAYS Jukka Lumio, infektiolääkäri, TAYS Outi Lyytikäinen, infektiolääkäri, KTL Reijo Peltonen, infektiolääkäri, TYKS Marianne Routamaa, hygieniahoitaja, TYKS Kari Sammalkorpi, infektiolääkäri, HYKS Saara Salmenlinna, sihteeri, mikrobiologi, KTL Eveliina Tarkka, mikrobiologi, HYKS Risto Vuento, kliininen mikrobiologi, TAYS Jaana Vuopio-Varkila, puheenjohtaja, kliininen mikrobiologi, KTL Kommentoijat: Ritva Heikkilä, Anne-Marie Kerttula, Markku Koskela, Olli Meurman, Antti Nissinen, Sini Pajarre, Anni Virolainen-Julkunen
3 Sisällys 1. Taustaa Mitä ovat Staphylococcus aureus ja MRSA? MRSA:n esiintyminen MRSA:n toteaminen Miksi MRSA:n torjunta on tärkeää? Miten MRSA leviää? MRSA:n torjuntakeinot Tavanomaiset varotoimet ja käsihygienia Kosketuseristys ja kohortointi Seulonta Mikrobilääkepolitiikka MRSA:n torjunta sairaalassa MRSA:n torjunta pitkäaikaishoitolaitoksissa Yleisiä näkökohtia MRSA:n torjuntaan pitkäaikaishoitolaitoksissa Käytännön toimintaohjeita MRSA-kantaja pitkäaikaishoitolaitoksessa MRSA:n torjunta pitkäaikaishoitolaitoksessa epidemiatilanteessa MRSA:sta tiedottaminen Potilaan MRSA-kantajuuden häviäminen Potilaan MRSA-kantajuuden hoito MRSA infektion hoito Muita käytännön tilanteita Lääkärin vastaanotot Hammaslääkärikäynnit Kirurgiset toimenpiteet Kotisairaanhoito MRSA-potilaan kuljetus MRSA:ta kantaneen vainajan ruumiinavaus MRSA-potilaan vierailijat MRSA-kantajan perhe ja muut kontaktit terveydenhuollon laitoksen ulkopuolella Terveydenhuollon henkilökunta Henkilökunnan merkitys MRSA-tartuntojen lähteenä Henkilökunnan MRSA-kolonisaationäytteet Kun osastolla on todettu yksittäinen MRSA-tapaus Kun kyseessä on epidemia Kun työntekijä on työskennellyt ulkomailla tai laitoksessa, jossa MRSA esiintyy endeemisenä (työhöntulotarkastus) Henkilökunnan MRSA-näytteenottoon liittyvät yleiset näkökohdat Henkilökunnan MRSA-kantajuuden hoito MRSA-positiivisen työntekijän työssäolo Henkilökunnan MRSA-tartuntojen merkitys työntekijöiden omalle terveydelle Kirjallisuutta Liitteet Liite 1. Potilasohje Liite 2. MRSA:n laboratoriodiagnostiikka Liite 3. MRSA ja lainsäädäntö
4 OHJE METISILLIINIRESISTENTTIEN Staphylococcus aureusten TORJUNNASTA TERVEYDENHUOLLON LAITOKSISSA MRSA-asiantuntijatyöryhmän suositus, joka korvaa vuonna 1995 tehdyn suosituksen. 1. Taustaa Metisilliiniresistenttien Staphyloccus aureusten (MRSA) aiheuttamia epidemioita on esiintynyt sairaaloissa 1960-luvulta lähtien. Ongelma on maailmanlaajuinen, ja useissa maissa on laadittu kansallisia MRSAtorjuntaohjeita. Vuonna 1995 valmistui suomalaisen MRSA-asiantuntijatyöryhmän laatima ohje MRSA-bakteerikantojen torjumisesta yleis- ja erikoissairaanhoitoa antavissa laitoksissa. Sosiaali- ja terveysministeriön pyynnöstä tartuntatautien neuvottelukunta suositteli MRSAtyöryhmän koolle kutsumista MRSAohjeen ajantasaistamiseksi erityisesti pitkäaikaissairaanhoidon osalta. Suomen MRSAtorjuntaohje noudattaa muissa Pohjoismaissa ja Alankomaissa hyväksyttyä toimintatapaa. Tämä uudistettu ohje on tarkoitettu sairaanhoitopiirin ja laitosten infektioiden torjuntatiimien avuksi suunniteltaessa ja toteutettaessa MRSA-torjuntatoimia. Ohjeeseen on koottu toimintaohjeita MRSAtorjuntaa varten sekä yleis- ja erikoissairaanhoidon laitoksille että pitkäaikaishoitolaitoksille. Potilasvaihdon vuoksi torjuntatoimien tulee koskea kokonaisuutena kaikkia saman sairaanhoitopiirin terveydenhuollon yksiköitä ja kaikkia pitkäaikaishoitolaitoksia sosiaalihuollon alaiset ja yksityiset laitokset mukaan lukien. Suotavaa on, että käytäntö olisi tämän ohjeen mukainen koko maassa, ja siitä poikkeamiseen tulisi olla erityisen painavat perusteet. Torjuntatyön onnistumisen edellytyksenä on ennaltaehkäisevä toiminta. Tämä perustuu tavanomaisten tartunnan torjuntatoimien tehostamiseen kaikessa potilastyössä, aktiiviseen MRSA-tapausten etsintään ja kosketuseristystoimiin ennen kuin MRSA-tartunnat ehtivät levitä. MRSA-torjuntatoimien toteuttamiseen liittyy usein inhimillisiä ja eettisiä ongelmia. Torjuntatoimet tulee aina toteuttaa niin, etteivät potilaan oikeus hyvään hoitoon tai terveydenhuollon työntekijän työsuhdeturva vaarannu MRSA-kantajuuden tai -altistuksen vuoksi. Potilaisiin tai työntekijöihin ei saa kohdistua minkäänlaista syrjintää MRSA:n vuoksi. 2. Mitä ovat Staphylococcus aureus ja MRSA? Staphylococcus aureus -bakteeri on yleinen terveiden henkilöiden nenän limakalvoilla ja iholla. Väestöstä % kantaa sitä nenässään. Tällainen S. aureuksen kantajuus ei aiheuta mitään oireita. S. aureus voi aiheuttaa vaurioituneella iholla infektioita, joista suurin osa on lieviä (märkänäppylät, paiseet ja muut ihoinfektiot). S. aureus voi aiheuttaa myös vakavia infektioita (leikkaushaavainfektio, keuhkokuume, endokardiitti, osteomyeliitti ja bakteremia). Valtaosa S. aureus -kannoista tuottaa penisilliiniä hajottavaa penisillinaasientsyymiä, ja siksi näitä infektioita on hoidettu viime vuosikymmenet penisilliinaasia kestävillä stafylokokkipenisilliineillä (metisilliini, oksasilliini, kloksasilliini ja dikloksasilliini). Näiden infektioiden hoito on kuitenkin vaikeutunut S. aureuksen kehitettyä näille antibiooteille vastustuskykyisiä eli resistenttejä kantoja. Metisilliinille resistenttiä S. aureusta kutsutaan MRSA:ksi. Se löydettiin ensi kerran vuonna 1961, vain vuosi metisilliinin käyttöönoton jälkeen. MRSA:n antibioottiresistenssi perustuu kromosomissa sijaitsevaan meca-geeniin, joka tuottaa bakteerisolun pintaan muuntunutta penisilliiniä sitovaa proteiinia (PBP2a). Stafylokokkipenisilliinien lisäksi kaikki muutkin beetalaktaamiantibiootit, siis myös kefalosporiinit ja karbapeneemit, ovat tehottomia MRSA-infektioiden hoidossa. MRSA-kannat voivat olla myös moniresistenttejä eli vastustuskykyisiä beetalaktaamien lisäksi esimerkiksi klindamysiinille, erytromysiinille, aminoglykosideille ja fluorokinoloneille. 4
5 Taulukko 1. Ohjeistossa esiintyvien käsitteiden määritelmiä Henkilökunnan kohortointi Henkilökunta Infektioiden torjuntatiimi Lyhytaikainen MRSAkolonisaatio MRSA MRSA-altistunut MRSA-epidemia MRSA-infektio MRSA-kantaja MRSA-kolonisaatio MRSA-suurerittäjä MRSA-tapaus/ potilas Tiettyjen henkilökunnan jäsenten nimeäminen hoitamaan vain MRSA-tapauksia Potilaiden hoitoon osallistuvat terveydenhuoltoalan työntekijät esim. hoitajat, lääkärit ja fysioterapeutit Laitoksen tai sairaalan sairaalainfektioiden käytännön torjuntatyöstä vastaava henkilökunta esim. infektiolääkäri, hygieniahoitaja ja mikrobiologi MRSA on viljeltävissä vain kerran yhdeltä alueelta esim. käsien iholta Metisilliinille resistentti Staphylococcus aureus, jolla on meca-geeni ja johon eivät tehoa penisillinaasia kestävät stafylokokkipenisilliinit kuten metisilliini, oksasilliini, kloksasilliini ja dikloksasilliini eivätkä muut beetalaktaamiantibiootit kuten kefalosporiinit tai karbapeneemit MRSA-tapauksen kanssa samassa potilashuoneessa ollut tai MRSA-epidemian aikana samalla osastolla ollut toinen potilas Kaksi tai useampia toisiinsa liittyviä MRSA-tapauksia. Tartuntojen liittyminen toisiinsa voidaan varmistaa MRSA-kantojen tyypityksellä. Oireinen, laboratoriotutkimuksin todettu MRSA-infektio esim. haavainfektio tai bakteremia Henkilö, joka on kolonisoitunut toistetusti MRSA:lla yhdestä tai useammasta kehonosasta, mutta jolla ei ole kliinisen infektion oireita tai löydöksiä MRSA-kantaja voi saada myös kliinisen MRSA-infektion ja infektion parannuttua potilas jää usein MRSA-kantajaksi Bakteeriviljelyn avulla todettu MRSA, joka ei aiheuta kliinisiä infektion oireita tai löydöksiä. Henkilö, joka erittää runsaasti MRSA:ta ympäristöönsä esim. potilas, jolla on vaikea ihosairaus tai jolla on hengitystie-infektio ja joka on kolonisoitunut hengitysteistään MRSA:lla Henkilö, joka on MRSA:n kantaja tai jolla on MRSA:n aiheuttama infektio MRSA-viljely MRSA-yksikkö Mikrobiologian laboratorion tekemä erikoisbakteeriviljely, jolla voidaan todeta MRSA:n kasvu näytteestä Yksikkö (laitos, osasto tai moduli), jolle MRSA-tapaukset on keskitetty Pitkäaikaishoitolaitos Potilaiden kohortointi Riskiosasto Vanhainkoti, palveluasunto, palvelutalo, kehitysvamma- tai kuntoutuslaitos ja usein osa terveyskeskuksen vuodeosastoa MRSA-kantajien tai MRSA:n aiheuttamaa infektiota sairastavien sijoittaminen ja hoitaminen erillään (eri huoneessa tai osastolla) potilaista, joilla ei ole todettu MRSA:ta Osasto, jolla hoidetaan potilaita, joilla on suurentunut vaara saada oireinen MRSA-infektio: teho- ja dialyysiosastot, palovammaosasto, vastasyntyneiden osasto sekä hematologiset, onkologiset ja elimensiirtopotilaita hoitavat osastot 5
6 6 Taudinaiheuttajana MRSA ei poikkea metisilliinille herkästä S. aureuksesta, vaan molempien aiheuttamat infektiot ovat taudinkuvaltaan ja vaikeusasteeltaan samanlaisia. Samoin kuin herkkä S. aureus, myös MRSA voi kolonisoida ihoa ja limakalvoja ilman, että siitä aiheutuu kantajalleen oireita. Haavat, erilaiset ihon läpäisevät vierasesineet, kirurgiset toimenpiteet, tehohoito, puolustuskykyä heikentävät perussairaudet ja korkea ikä lisäävät oireisen MRSA-infektion riskiä. MRSA-kantojen molekyyliepidemiologinen tyypitys on osoittanut, että maailmanlaajuiset MRSA-epidemiat ovat syntyneet pääosin tiettyjen epideemisten MRSAkloonien levittyä ihmisestä ja maanosasta toiseen. Tästä syystä tartunnan ehkäisemisellä on keskeinen merkitys MRSA:n torjunnassa. MRSA-kantoja voi ilmeisesti syntyä myös niin, että meca -geeni siirtyy muista stafylokokeista alunperin herkkään S. aureus - kantaan. Tämä selittänee sen, että MRSA:ta on löydetty myös avohoidossa potilailta, joilla ei ole ollut edeltävää kontaktia sairaalaan tai sairaalapotilaisiin. 3. MRSA:n esiintyminen Pohjoismaissa ja Alankomaissa MRSAtilanne on parempi kuin muissa Euroopan maissa. Monissa Keski- ja Etelä-Euroopan, Yhdysvaltojen, Aasian ja Lähi-idän sairaaloissa tilanne on huono, ja jopa 40 % verestä eristetyistä S. aureus -kannoista on MRSA:ta (http://www.earss.rivm.nl/index.html). Yhdysvalloissa yli 50 % tehohoito-osastojen S. aureus -kannoista on metisilliiniresistenttejä (http://www.cdc.gov/ncidod/hip). MRSA:n esiintymistä Suomessa seurataan valtakunnallisesti. Kliinisen mikrobiologian laboratoriot ilmoittavat uudet MRSAlöydökset KTL:n ylläpitämään valtakunnalliseen tartuntatautirekisteriin luvulla ja 90-luvun alussa Suomessa on ollut vuosittain noin 150 uutta MRSA-tapausta. Vuosina MRSA-tapausten määrä on jatkuvasti lisääntynyt (http://www.ktl.fi/), mutta MRSA:n osuus veriviljelylöydöksistä on pysynyt toistaiseksi matalana (<1 %). MRSA on aiheuttanut epidemioita paitsi sairaaloissa myös vanhainkodeissa ja muissa pitkäaikaishoitolaitoksissa. 4. MRSA:n toteaminen MRSA todetaan bakteeriviljelyllä. MRSAkolonisaatiota etsittäessä suositeltava menetelmä on erityinen MRSA-viljely, jossa näytettä viljellään tavallisen ei-selektiivisen elatusaineen lisäksi selektiiviselle, MRSA:ta suosivalle elatusaineelle (seulontaviljely). MRSA voi löytyä myös tavallisessa bakteeriviljelyssä (märkäviljely) esimerkiksi haavaeritteestä, mutta usein sen löytäminen muun bakteeriflooran ja herkkien S. aureusten joukosta on hankalaa, ja siksi se jää usein sattumanvaraiseksi löydökseksi. MRSA-viljelynäyte otetaan sieraimista, aiemmin kolonisoituneiksi todetuilta alueilta, ihovaurioalueilta, katetrien ja dreenien juuresta, katetripotilaalta virtsasta ja vastasyntyneeltä navan seudusta. Sairaalapotilaalla MRSA:ta löytyy usein myös nielusta ja perineumin alueelta, ja näistä otettu viljelynäyte voi tehostaa MRSA:n löytymistä. Näytteenottoa näiltä alueilta sekä esimerkiksi nivustaipeista ja kainaloista voidaan harkita tapauskohtaisesti edellä mainittujen kohtien lisäksi tutkittaessa kolonisaation laajuutta ja potilaan tartuttavuutta tai suunniteltaessa kantajuuden hoitoa. Kliinisissä infektioissa otetaan myös tavallinen bakteeriviljely infektioalueilta. Lähetteessä on hyvä mainita MRSAmahdollisuudesta. Sierainnäyte otetaan nenästä molemmista sieraimista noin sentin syvyydeltä pumpulitikulla tikkua pyörittäen. MRSA-viljelynäytettä otettaessa on huomioitava, ettei ihoaluetta puhdisteta ennen näytteenottoa toisin kuin märkäviljelynäytteitä otettaessa. Haavoista voidaan kuitenkin ensin poistaa hoitoaineet ja -geelit. Kun näyte otetaan kuivalta alueelta, pumpulitikku kostutetaan ensin steriilillä keittosuolalla. Näytetikku laitetaan geelikuljetusputkeen esimerkiksi Transpocult- tai Stuart-putkeen. Katetrivirtsanäyte otetaan virtsankeräyspussista, koska etsitään nimenomaan kolonisaatiota. MRSA-viljelytulosten tulkinnassa on huomioitava käytössä oleva antibioottihoito, sillä se saattaa estää MRSA:n kasvua. Tällöin näytteet tulee ottaa aikaisintaan viikko antibioottihoidon loppumisen jälkeen.
7 Mikrobiologisessa diagnostiikassa on keskeistä se, että S. aureus -lajimääritys on tehty oikein ja että meca-geenin olemassa olo varmistetaan. Stafylokokin oksasilliiniherkkyyden alentuminen voi johtua myös runsaasta beetalaktamaasin tuotosta, jolloin kanta voi herkkyysmäärityksen perusteella olla herkkyydeltään alentunut (I) tai vastustuskykyinen (R), mutta kyse ei kuitenkaan ole MRSA:sta vaan niinkutsutusta BORSA:sta (Borderline Oxacillin-Resistant Staphylococcus aureus), jolla ei ole meca-geeniä. BORSAkantojen ei katsota olevan ongelmallisia hoidon tai leviämisen kannalta. Toisaalta meca-geeni voi löytyä myös koagulaasinegatiivisilta stafylokokeilta kuten S. epidermidikseltä. Nämä kannat ovat sairaalapotilailla kohtalaisen yleisiä, eikä niiden leviämistä yleensä seurata eikä kantajia aktiivisesti etsitä tai kohortoida. MRSA-kantojen tarkempi tyypitys on keskeistä tartuntaketjujen jäljittämisessä. Suomen kaikki mikrobiologian laboratoriot lähettävät tunnistamansa MRSA-kannat varmistettavaksi ja tyypitettäväksi KTL:n sairaalabakteriologian laboratorioon (SABA). Yleensä lähetetään vain yksi kanta yhdestä henkilöstä. Poikkeuksia ovat tilanteet, joissa kanta liittyy vakavaan infektioon esimerkiksi veriviljelynäyte, kannan herkkyys on muuttunut tai jos epäillään kokonaan uutta tartuntaa. Mikrobiologiset menetelmät MRSA:n toteamiseksi on esitelty liitteessä Miksi MRSA:n torjunta on tärkeää? MRSA-torjunnalla pyritään ensisijaisesti suojelemaan sairaalassa hoidettavia potilaita, jotka ovat usein vakavasti sairaita, joutuvat muun muassa leikkauksiin ja ovat näistä syistä vaarassa saada kliininen MRSA-infektio. S. aureus on yleinen sairaalainfektioiden aiheuttaja. Suomen sairaalainfektio-ohjelman (SIRO) mukaan se aiheuttaa leikkausalueen infektioista 20 % ja bakteremioista 11 %. Näiden vakavien infektioiden hoito vaikeutuu, jos MRSA-kannat yleistyvät sairaalassa. Samalla sairaalainfektioiden kokonaismäärä voi lisääntyä. Jos MRSA on yleinen, se on huomioitava kaikkien niiden infektioiden hoidossa, joissa S. aureus on yleinen aiheuttaja. Tämä lisää vankomysiinin käyttöä sairaalassa. Runsas vankomysiinin käyttö sairaalaympäristössä voi johtaa muun muassa vankomysiiniresistenttien enterokokkikantojen (VRE) yleistymiseen. MRSA:n aiheuttamien infektioiden lääkehoito on varsin hankalaa. Vankomysiini on tehokas vain suonensisäisesti, ja sitä käytettäessä on seurattava lääkeaineen pitoisuuksia seerumissa yliannosteluun liittyvien sivuvaikutusten ehkäisemiseksi. Vankomysiini on stafylokokki-infektioiden hoidossa myös teholtaan heikompi kuin tavanomaisesti käytetyt antibiootit. MRSA-epidemiat lisäävät sairaanhoidon kustannuksia; tarvitaan eristystoimia, MRSA-viljelynäytteiden ottotarve kasvaa, osastoja tai laitoksia voidaan joutua sulkemaan, tartunnan saaneiden potilaiden hoitojaksot usein pitkittyvät ja henkilökunnan työmäärä lisääntyy. 6. Miten MRSA leviää? MRSA:n yleisin leviämistapa sairaalassa on kosketustartunta. Tärkeimpiä tartuntaläh teitä ovat MRSA:lla infektoituneet ja kolonisoituneet sairaalapotilaat. Bakteeri leviää potilaasta toiseen tavallisimmin sairaalan henkilökunnan käsien välityksellä. Hoitaessaan MRSA-potilaita myös henkilökunta saattaa kolonisoitua MRSA:lla, mutta yleensä ilmiö on lyhytaikainen, eikä kysymys ole MRSA-kantajuudesta. Ympäristön merkitys MRSA:n tartuntalähteenä on yleensä vähäisempi kuin kosketettaessa suoraan ihoaluetta, jolla MRSA lisääntyy. MRSA:n määrä potilaan ympäristössä voi tietyissä tilanteissa kuitenkin olla suuri: MRSA-nenäkantajan hengitystieinfektion yhteydessä ja hilseilevää ihosairautta sairastavan henkilön kolonisoituessa MRSA:lla bakteerin eritys ympäristöön lisääntyy. MRSA voi tarttua käsiin kosketuspinnoilta esimerkiksi ovenkahvoista tai puhelimista. Tutkimusvälineet kuten stetoskoopit, verenpainemittarit ja kuumemittarit voivat myös joissain tilanteissa välittää tartuntaa. 7
8 7. MRSA:n torjuntakeinot Seulontaviljelyt MRSA-tapausten etsimiseksi, MRSA:n mikrobiologinen tunnistaminen, käsien desinfektio, kosketuseristys ja kohortointi ovat keskeisiä MRSA:n torjunnassa. Torjuntatoimet tulee aloittaa heti MRSA-positiivisen viljelylöydöksen tultua tietoon. Henkilökunnalle tulee antaa riittävä koulutus torjuntatoimien toteuttamiseksi. MRSA-kantajuuden hoitoa voidaan harkita tähän soveltuvilla potilailla osana MRSAepidemiantorjuntaa. Lisäksi mikrobilääkkeiden käytöllä on vaikutusta MRSA:n leviämiseen ja niiden käyttöä tulisi ohjeistaa. Keskeisimpien MRSA-torjuntamenetelmien periaatteet on selostettu tässä kappaleessa lyhyesti. Taulukoissa 5 7 on ohjeita niiden toteuttamisesta sairaalassa. MRSA-torjunnassa painotetaan ennaltaehkäisevää toimintaa, sillä epidemiaa rajoittavat toimet on helpompi toteuttaa, kun MRSA-tapaukset löydetään varhain ja kun niitä on vähän. Sairaanhoitopiirin infektioiden torjuntatiimi yhteistyössä sairaalan tai laitoksen johdon ja infektioyhdyshenkilöiden kanssa ohjaa torjuntatoimien toteuttamista keskitetysti, tapauskohtaisesti ja yksityiskohtiin paneutuen Tavanomaiset varotoimet ja käsihygienia Mikrobitartuntojen ehkäisemiseksi suunnitellut tavanomaiset varotoimet kuuluvat normaaliin hoitokäytäntöön kaikissa hoitokontakteissa niin sairaaloissa, avohoidossa kuin pitkäaikaishoitolaitoksissakin (taulukko 2). Tavanomaisia varotoimia noudatetaan aina, vaikka hoidettavalla potilaalla ei olisi todettu tarttuvaa mikrobia. Tavanomaisten varotoimien tarkoitus on torjua mikrobien siirtymistä työntekijöistä potilaisiin, potilaista työntekijöihin ja potilaista työntekijän välityksellä toisiin potilaisiin. Niiden toteutuminen on myös MRSA-epidemian torjuntatyön perusta. Käsihygienian huolellinen noudattaminen on tärkein toimenpide kaikkien tartuntojen ehkäisemiseksi. Kädet on desinfioitava aina ennen jokaista potilaskosketusta ja sen jälkeen. Kädet pestään ennen desinfiointia vedellä ja saippualla vain silloin, kun ne ovat näkyvästi likaantuneet tai mahdollisesti tahriintuneet eritteillä Kosketuseristys ja kohortointi MRSA:n leviämisen estämiseksi noudatetaan tavanomaisten varotoimien lisäksi kosketuseristystä (taulukko 2). Käyttämällä suojatakkia ja suojakäsineitä MRSA-potilaiden hoidossa tavanomaisen käsidesinfektion lisäksi voidaan vähentää hoitohenkilökunnan käsien kolonisoitumista MRSA:lla. Suojakäsineitä käytettäessä on kuitenkin huomioitava, että käsineet ovat potilasta hoidettaessa toimenpidekohtaiset, eikä kontaminoituneilla käsineillä saa kosketella potilaan puhtaita alueita tai katetreja. Hoidettaessa tai työskenneltäessä alle metrin etäisyydellä MRSA-nenä- tai -nielukantajista, joilla on hengitystieinfektio, tai hoidettaessa haavoja, joissa on MRSA-kolonisaatio tai -infektio, käytetään kirurgista suu-nenäsuojusta. MRSA-potilaat tulisi hoitaa erillään muista potilaista yhden hengen huoneessa. Jos MRSA-potilaita on paljon, eikä yhden hengen huoneita ole riittävästi, MRSApotilaat voidaan hoitaa myös niinkutsutussa kohortissa. MRSA-altistuneet hoidetaan MRSA-potilaista erillään yhden hengen huoneissa tai altistuneiden kohortissa. Jos potilas on suurerittäjä, olisi hoito toteutettava huoneessa, jossa on sulkutila. MRSAtartuntojen vähentämiseksi myös hoitohenkilökunta pyritään kohortoimaan niin, että vain tietyt hoitajat hoitavat MRSApotilaita Seulonta MRSA-tapauksen tai -epidemian tultua ilmi osastolla tai laitoksessa tulisi kaikki MRSAaltistuneet seuloa ottamalla MRSA-viljelynäyte mahdollisten kantajien tunnistamiseksi. Taulukossa 4 ja 5 on ohjeita altistuneiden määrittelemiseksi ja seulomiseksi tällaisessa tilanteessa. Tiedossa oleva tai mahdollinen aiempi MRSA-altistus tulisi huomioida aina myös potilaan tullessa sairaalaan (taulukko 3). MRSA-viljelynäytteitä tulee harkinnan mukaan ottaa uudelleen niiltä ensivaiheessa viljelynegatiivisiksi jääneiltä potilailta, joilla 8
9 Taulukko 2. Tavanomaiset varotoimet ja kosketuseristys Käsien desinfektio alkoholihuuhteella Suojakäsineet Muoviesiliina tai käyntikohtainen suojatakki Tavanomaiset varotoimet Ennen ja jälkeen potilaskontaktin Käsiteltäessä eritteitä, rikkinäistä ihoa, limakalvoja, potilaan kontaminoituneita alueita. Käsien desinfektio ennen käsineiden pukemista ja niiden riisumisen jälkeen. Kun vaara roiskeista Kosketuseristys Kuten tavanomaisissa varotoimissa sekä huoneeseen mennessä ja sieltä poistuttaessa ja suojakäsineitä poistettaessa tai vaihdettaessa Kuten tavanomaisissa varotoimissa sekä aina potilaan huoneeseen mentäessä Kuten tavanomaisissa varotoimissa sekä lähihoidossa Kirurginen suu-nenäsuojus Kun vaara roiskeista Kuten tavanomaisissa varotoimissa sekä hoidettaessa MRSA-haavoja tai nenä- tai nielukantajia, joilla hengitystieinfektio Silmäsuojus Kun vaara roiskeista Kuten tavanomaisissa varotoimissa Potilashuone Tavallinen potilashuone Yhden hengen huone, WC ja pesutila suositeltavia Sulkutila suositeltava MRSAsuurerittäjien hoidossa. Infektioiden torjuntatiimille tiedottaminen Tutkimus- ja hoitovälineet Siivous Eritetahrat Ei Puhdistus, desinfektio tai sterilointi käyttötavan mukaan Tavanomaiset siivousvälineet ja puhdistusaineet Soveltuva desinfektioaine esim. klooripitoinen 500 ppm Kyllä Suositellaan huonekohtaisia ja kertakäyttöisiä, joita varataan huoneeseen. Monikäyttöiset puhdistetaan ja/tai desinfioidaan koneellisesti tai kemiallisesti tai ne hävitetään Huonekohtaiset siivousvälineet, kertakäyttöiset siivousliinat ja tavanomaiset puhdistusaineet (sairaalakohtaisen käytännön mukaan voidaan käyttää desinfektioaineita) Kuten tavanomaisissa varotoimissa Ruokailuvälineet Ei rajoituksia Kuten tavanomaisissa varotoimissa Viihdytysvälineet Pyyhitään ja tarvittaessa desinfioidaan Kuten tavanomaisissa varotoimissa Vuodevaatteet Patja ja tyyny suojataan tarvittaessa Kuten tavanomaisissa varotoimissa Eritteet Viemäriin normaalisti, tarvittaessa pakkaus Kuten tavanomaisissa varotoimissa Likapyykki Huolellinen pakkaus Huolellinen pakkaus eristyshuoneessa 9
10 Taulukko 3. Potilasryhmät, joilta tulisi ottaa MRSA-viljelynäyte sairaalaan tullessa Potilaat, joilla voi olla MRSA, tulisi tunnistaa ja seuloa sairaalaan tullessa. Näitä ovat potilaat joilla on aiemmin todettu MRSA (vaikka heistä otetut MRSA-viljelynäytteet olisivat välillä olleet negatiivisiakin) jotka ovat aiemmin olleet samassa potilashuoneessa MRSA-potilaan kanssa jotka ovat olleet hoidossa osastolla MRSA-epidemian aikana jotka ovat olleet hoidossa sairaaloissa tai laitoksissa, joiden tiedetään olevan MRSA:n suhteen endeemisiä jotka ovat olleet sairaalahoidossa edeltävän 12 kuukauden aikana ulkomailla sairaalahoito pitkittyy, ja erityisesti niiltä, joilla on kolonisaation riskitekijöitä (haavoja ja katetreja), joita hoidetaan riskiosastoilla tai jotka saavat mikrobilääkehoitoa. Sairaanhoitopiiri määrittelee yksityiskohtaiset seulontaohjeet ja pitää yllä rekisteriä MRSA-kantajista. Laitos voi pitää epidemiatilanteessa itse rekisteriä kantajien lisäksi myös altistuneista Mikrobilääkepolitiikka Mikrobilääkkeiden valinnan tulee perustua asianmukaisiin bakteeriviljelynäytteisiin ja mikrobiologiseen diagnostiikkaan. Ohjeistamalla sairaanhoitopiirin alueella mikrobilääkkeiden valintaa, annostelua ja hoitojen kestoa voidaan monessa tilanteessa järkeistää mikrobilääkkeiden käyttöä niin, ettei se edistä resistenttien mikrobien leviämistä. Esimerkiksi kroonisen haavan vuoksi annettua mikrobilääkehoitoa ilman infektio-oireita tai oireettoman bakteriurian hoitoa ilman erityisperusteluita tulisi välttää. 8. MRSA:n torjunta sairaalassa Sairaaloissa noudatetaan kappaleessa 7 kuvattuja MRSA:n torjuntatoimia. Seuraavissa taulukoissa on kuvattu yksityiskohtaiset toimet tilanteissa, joissa sairaalassa todetaan yksi MRSA-tapaus (taulukko 4), kun osastolla ilmenee MRSA:n leviämistä (taulukko 5), tai kun uusia MRSA-tapauksia ilmaantuu torjuntatoimista huolimatta (taulukko 6). Yhdenkin MRSA-tapauksen löytymisen jälkeen pyritään katkaisemaan tartuntaketju, jolloin epidemiaa ei synny. Jos tapauksia on useita, tulee johdonmukaisesti pyrkiä rajaamaan epidemia eristämällä tai kohortoimalla MRSA-kantajat ja näin estämään uusien tapauksien ilmaantuminen. Tavoitteen saavuttamiseksi tartunnan torjunnalle on myönnettävä rahoitusta ja henkilöstön määrää tarkistettava ja tarvittaessa lisättävä. 9. MRSA:n torjunta pitkäaikaishoitolaitoksissa 9.1. Yleisiä näkökohtia MRSA:n torjuntaan pitkäaikaishoitolaitoksissa Pitkäaikaishoitolaitosten MRSA-epidemiat yleistyivät maailmalla 1990-luvulla, ja sama kehitys näyttää käynnistyneen Suomessa 2000-luvun alkuvuosina. Sairaaloissa toimiviksi todettuja MRSA-torjuntakeinoja voidaan soveltaa myös pitkäaikaishoitolaitoksissa. Toteutettaessa MRSA-torjuntatoimia pitkäaikaishoitolaitoksessa on kuitenkin otettava huomioon MRSA-positiivisen henkilön mahdollisuudet viettää laitoksessa kodinomaista elämää. Yhteen sovitettavana on neljä eri näkökulmaa: MRSA-kantajan oikeus hyvään hoitoon ja virkistykseen, laitoksen muiden asukkaiden suojaaminen MRSA-tartunnalta, laitoksen ylläpitäjän kustannukset ja MRSA:n torjunnan valtakunnallinen onnistuminen. Kaavamaisin ohjein kaikkien neljän näkökulman totuttamisessa on mahdoton onnistua. MRSA-torjuntatoimet suunnitellaan tapausja laitoskohtaisesti yksityiskohdat huomioon ottaen. Laitosten infektioiden torjunnasta vastaavat henkilöt huolehtivat torjuntatoimien toteutuksesta konsultoiden sairaanhoitopiirin infektioiden torjuntatiimiä. Torjuntatoimien toteuttaminen vaatii kaikilta 10
11 Taulukko 4. Toimenpiteet, kun sairaalassa todetaan yksi MRSA-tapaus MRSA-potilaan hoitaminen kosketuseristyksessä Potilas siirretään yhden hengen huoneeseen ja hoidetaan kosketuseristyksessä (taulukko 2). Osaston henkilökunnalle ja muille potilaan hoitoon osallistuville henkilöille annetaan tietoa kosketuseristyksestä ja tavanomaisista varotoimista. Potilaalle selvitetään torjuntatoimien syy ja tarkoitus, ja hänelle annetaan MRSA:ta koskeva potilasohje. Huoneen sisäoveen tai sulkutilaan laitetaan kosketuseristyksestä tiedottava kyltti sekä suojautumisohjeet. Vierailijoita ohjataan desinfioimaan kädet ja noudattamaan kosketuseristystä, mikäli he osallistuvat potilaan hoitoon osastolla. Jos MRSA on tullut esiin kliinisen näytteenoton yhteydessä, otetaan tarvittaessa lisää MRSA-viljelynäytteitä potilaan MRSA-kolonisaation laajuuden ja tartuttavuuden selvittämiseksi. MRSA-tartuntalähteen selvittäminen Selvitetään, missä, milloin ja keneltä potilas on voinut saada MRSA-tartunnan; onko se tapahtunut edeltävästi saman sairaalan muulla osastolla, toisessa sairaalassa tai pitkäaikaissairaanhoidossa. Jos potilaan aiemmassa hoitopaikassa on ollut MRSA-tapauksia, verrataan MRSA-kantojen mikrobilääkeherkkyysmääritystä ja myöhemmin tulevaa tyypitystietoa mahdollisen epidemiologisen yhteyden toteamiseksi. MRSA-altistuneiden seulonnat MRSA-altistuneilta potilailta otetaan MRSA-viljelynäytteet. -Yksittäisen MRSA-tapauksen toteamisen jälkeen voidaan osaston seulonta usein rajoittaa koskemaan vain lähikontakteja, joita ovat yleensä samassa huoneessa hoidettavana olleet potilaat. Muita potilaita voidaan myös seuloa harkinnan mukaan huomioiden MRSA-potilaan tartuttavuus ja liikkuminen osastolla. -Jos MRSA-tapaus on suurerittäjä ja/tai kyseessä on riskiosasto (taulukko1), on suositeltavaa seuloa huonetoverien lisäksi koko osasto. -Jos ensimmäisen todetun MRSA-tapauksen tartunnan lähde ei selviä tartunnan selvityksessä, tulee seulontaa laajentaa. MRSA-viljely uusitaan noin viikon kuluttua altistuksen päättymisestä. Jos potilas on saanut mikrobilääkitystä altistuksen aikaan, näytteet uusitaan viikon kuluttua lääkityksen päättymisestä. Mikäli nämä uudet näytteet ovat negatiiviset, potilas ei ole todennäköisesti saanut MRSA-tartuntaa. Seulontanäytteen herkkyys MRSA:n toteamiseksi kuitenkin vaihtelee. Siksi MRSA-viljelynäytteiden ottamista tulee harkita jatkettavaksi esim. viikon välein sairaalahoidon jatkuessa. Tämä on erityisen tärkeää potilailla, -joilla on MRSA-kolonisaatiolle altistavia riskitekijöitä, kuten haavoja tai ihoa läpäiseviä vierasesineitä tai katetreja -joita hoidetaan riskiosastolla Jos huonetoverien joukosta löytyy uusia MRSA-tapauksia, kyseessä on epidemia. -Tällöin kaikista muista osaston potilaista otetaan MRSA-viljelynäyte, ellei sitä ole aiemmin jo tehty. -Näytteiden otto uusitaan noin viikon kuluttua. -Hoitojaksojen perusteella selvitetään, mikä löydetyistä tapauksista voisi olla osaston tartunnanlähde. Jos MRSA:lle altistuneet potilaat ovat ehtineet kotiutua, merkitään altistustieto potilasasiakirjaan ja/tai laitoksen sisäiseen hälytysjärjestelmään, jotta MRSA-viljelynäytteet tulevat otettua potilaiden mahdollisen uuden sairaalaanoton yhteydessä. Jos altistuneet ovat siirtyneet muualle jatkohoitoon, tulee hoitopaikkaa informoida altistuksesta, jotta MRSAviljelynäytteet tulevat otetuksi. Laitoksen infektoiden torjuntatiimi pitää listaa kaikista altistuneista ja MRSA-positiivisista. MRSA-altistuneiden kohortointi MRSA-altistuneet potilaat tulisi hoitaa yhden hengen huoneissa tai heidät kohortoidaan. Heidän hoidossaan tulisi noudattaa mahdollisuuksien mukaan kosketuseristystä, kunnes tieto negatiivisista MRSA-viljelynäytteiden tuloksista on käytettävissä. Jos kosketuseristystoimista päätetään siirtyä tavanomaisiin varotoimiin, kohortointia ei kuitenkaan aina kannata purkaa. MRSA-viljelynäytteiden ottoa jatketaan altistuneiden kohortissa edellä mainittujen periaatteiden mukaan. MRSA-tapaukset ja MRSA-altistuneet hoidetaan toisistaan erillään sekundaaritartuntojen välttämiseksi. 11
12 Taulukko 5. Toimenpiteet, jos osastolla on todettu MRSA:n leviämistä Tarkistetaan, -miten tavanomaiset varotoimet ja kosketuseristys toteutuvat hoitotyössä. -onko käsidesinfektioainetta helposti saatavilla potilasvuoteiden läheisyydessä ja huoneiden ovien ulkopuolella. Mahdolliset puutteet korjataan ja henkilökunnalle annetaan lisäkoulutusta torjuntatoimien noudattamisesta ja niiden merkityksestä. Samassa yhteydessä tarkistetaan hoitohenkilökunnan käsien kunto. Ne henkilökunnan jäsenet, joiden käsissä todetaan ihorikkoja, eivät saa osallistua MRSA-potilaiden hoitoon. Arvioidaan ajanjakso, jonka aikana MRSA-tartuntoja on todennäköisesti tapahtunut (epidemia-aika). Tänä epidemia-aikana osastolla (tai osastoilla/ koko sairaalassa, jos epidemia on laajempi) olleet potilaat luokitellaan altistuneiksi. Altistuneet listataan. MRSA-kantajuus ja -altistustieto merkitään potilasasiakirjaan ja/tai hälytysjärjestelmään. Altistuneista otetaan MRSA-viljelynäyte heti tai seuraavan sairaalahoitojakson alkaessa. Kaikki epidemiaosastolla olevat potilaat seulotaan noin viikon välein, kunnes uusia tapauksia ei enää todeta. Todetut MRSA-tapaukset hoidetaan kosketuseristyksessä. MRSA-viljelynäytteenoton laajuudesta (kaikista potilaista vai vain haavapotilaista) päätetään epidemiakohtaisesti. Jos epidemia on laaja, kohortoidaan potilaat tietylle osastolle, koska usean eri potilasryhmän (MRSAtapaukset, MRSA-altistuneet, uudet potilaat) hoitaminen samalla osastolla on vaikeaa ja johtaa vuodepaikkojen alikäyttöön. Monesti potilaiden siirtäminen ei ole mahdollista, koska potilaat tarvitsevat oman erikoisalansa hoitoa. Tällöin voidaan joutua harkitsemaan osaston sulkemista uusilta potilailta. Sairaaloissa, joissa on infektio-osasto, saattaa olla tarkoituksenmukaista siirtää MRSA-kantajat sinne. Hoitohenkilökunta pyritään kohortoimaan. Mahdollisimman varhain epidemian laajuuden selvittyä pidetään epidemiakokous niiden tahojen kanssa, joita epidemia koskee: johtohenkilöt, osastojen ja toimialan ylilääkäri, ylihoitaja, laitostyönjohtaja jne. sekä mikrobiologinen laboratorio. Päätetään toimintalinjoista ja henkilökuntaa, tiloja ja näytteenottoa koskevista voimavaroista. Asianosaiset sitoutetaan käynnistettäviin toimiin. Epidemiasta tiedotetaan kaikkien niiden osastojen henkilökunnalle, joita epidemia koskee. Epidemiasta tiedotetaan myös niille sairaaloille/hoitolaitoksille, joihin potilaita on mahdollisesti siirtynyt/ siirtyy jatkohoitoon. Mikäli useat potilaat tulevat tarvitsemaan jatkohoitopaikkaa, pidetään neuvottelu mahdollisten jatkohoitopaikkojen henkilöstöjen kanssa potilaiden sijoittamisesta. Taulukko 6. Toimenpiteet, jos MRSA-tapauksia ilmaantuu edellä mainituista toimenpiteistä huolimatta Varmistetaan, että -osastolla on hoitohenkilökuntaa ja laitoshuoltajia riittävästi. -tavanomaisten varotoimien ja kosketuseristyskäytäntöjen noudattaminen on aukotonta. -siivouskäytäntö on ohjeiden mukainen. Tarkistetaan epidemia-aika. Jos epidemian alkua ei ole määritelty oikein, uudet MRSA-tapaukset voivat johtua siitä, että MRSA:lle epidemian alkuvaiheessa altistuneita potilaita ei ole tunnistettu. Kantajuuden hoitoa harkitaan siihen sopivien potilaiden kohdalla tartuntavaaran vähentämiseksi. Mikäli MRSA-tartuntoja tapahtuu ilman ajallista ja paikallista yhteyttä mahdolliseen tartunnan lähteeseen ja jos epidemia jatkuu ilman osoitettavaa syytä, on perusteltua harkita mahdollisen henkilökuntakantajan etsimistä. Potilaiden hoitoon osallistuvien henkilöiden käsien kunto tarkistetaan tällöin uudelleen ja heidän sieraimistaan ja ihorikoista otetaan MRSA-viljelynäyte. Tarkistetaan osaston mikrobilääkkeiden käytön asianmukaisuus. 12
13 osapuolilta vaivannäköä, kekseliäisyyttä, joustavuutta ja hyvää yhteistyötä. Krooniset haavat, ihorikot sekä erilaiset katetrit esimerkiksi virtsakatetrit lisäävät pitkäaikaishoitolaitosten asukkaiden riskiä kolonisoitua MRSA:lla. Myös runsaasti apua ja hoitoa tarvitsevilla vuodepotilailla MRSAtartunnan riski kasvaa epidemian aikana. MRSA-kantajuus uhkaa harvoin välittömästi pitkäaikaishoitolaitosten asukkaiden terveyttä, mutta tartuntojen siirtyessä potilaiden mukana sairaalaan, ne muodostavat vaaran sairaalan heikkokuntoisille potilaille. Onkin tärkeää estää pitkäaikaishoitolaitoksia muodostumasta MRSA-reservuaariksi ja MRSA:n kulkeutumista näistä laitoksista alueen sairaaloihin. MRSA:n torjunta pitkäaikaishoitolaitoksissa tulee kustannuksiltaan edullisemmaksi kuin MRSA-epidemian hallinta sairaalassa Käytännön toimintaohjeita Pitkäaikaishoitolaitosten MRSA-torjunnassa tulee ensisijaisesti pyrkiä estämään MRSAepidemia ennakolta. Jos pitkäaikaishoitolaitokseen sijoitetaan MRSA-potilas tai siellä todetaan yksikin MRSA-tapaus, tulee pitkäaikaishoitolaitoksessa toimia samoin kuin sairaalassakin eli pyrkiä hoitamaan potilas kosketuseristyksessä sekä tunnistamaan ja kohortoimaan altistuneet (kappale 8). MRSA-epidemian laajuus ja laitoksen tilat vaikuttavat siihen miten MRSA-torjunta käytännössä toteutetaan pitkäaikaishoitolaitoksessa MRSA-kantaja pitkäaikaishoitolaitoksessa Kun MRSA-potilaalle valitaan pitkäaikaishoitopaikkaa, potilaan hoidon ja avun tarve ratkaisee ensisijaisesti hoitopaikan. Jos tuettu asuminen kotona ei onnistu ja potilas päädytään sijoittamaan pitkäaikaishoitolaitokseen, tulee hoitopaikka valita mahdollisuuksien mukaan niin, että tartuntariskit ovat mahdollisimman pienet (taulukko 7). Tartuntariski on pienin, jos potilas sijoitetaan yhden hengen huoneeseen. Potilaan MRSA-kolonisaation laajuus, liikuntakyky ja yhteistyökyky vaikuttavat myös tartuntariskin suuruuteen. Käytettävissä olevat voimavarat, inhimillisyys ja potilaan oikeudet huomioiden joudutaan usein valitsemaan potilasta mahdollisimman vähän rajoittava hoitomuoto. Toisaalta muut laitoksen asukkaat altistetaan ja MRSA voi jäädä laitokseen endeemiseksi, jos potilas on MRSA-suurerittäjä ja hänet sijoitetaan laitoksen osastolla usean hengen huoneeseen MRSA:n torjunta pitkäaikaishoitolaitoksessa epidemiatilanteessa Mahdolliset tartunnat ja epidemiatilanne voidaan todeta pitkäaikaishoitolaitoksessakin riittävän ajoissa vain MRSA-viljelyin, jolloin niiden ottaminen altistuneista on keskeistä. MRSA-kantajat ja -altistuneet tulisi siirtää omiin kohortteihinsa ja noudattaa hoitotyössä kosketuseristystä. Jos tämä ei jostain syystä ole mahdollista, voidaan MRSA-tartuntoja vähentää tarkistamalla tavanomaisten varotoimien toteutuminen ja tehostamalla käsidesinfektiota. Koska tämä harvoin riittää estämään uusia tartuntoja, tulee MRSAtapauksia aktiivisesti etsiä. Jos MRSAtartuntoja todetaan tapahtuneen, yksikkö määritellään MRSA:n suhteen endeemiseksi. Kodinomaisissakin hoitolaitoksissa epidemia tulee niinikään ensisijaisesti pyrkiä ehkäisemään tai torjumaan edellä mainittuja toimia noudattaen, mutta sovellutuksia joudutaan tekemään. Jos epidemia onnistutaan laitoksessa rajaamaan, voidaan harkita potilaskohtaisesti mahdollisuutta sammuttaa epidemia hoitamalla MRSA-kantajuutta. 13
14 Taulukko 7. Huomioitavia seikkoja, kun MRSA-positiivinen potilas sijoitetaan pitkäaikaishoitoon Sijoitusmuoto Tartuntariski Potilaaseen kohdistuvat rajoitukset Avohoito esim. oma koti, palveluasunto tai perheasunto Kotisairaanhoito noudattaa kosketuseristyksen mukaisia varotoimia (kts. kohta 7.2) Pieni Ei rajoituksia. MRSA-kantaja hoidetaan kosketuseristyksessä sairaalahoidon aikana. Laitoksessa kosketuseristys yhden hengen huoneessa Pieni Huomattavat rajoitukset, soveltuu harvoin 1-2 kuukautta pidempään hoitoon MRSA-kantaja hoidetaan kosketuseristyksessä sairaalahoidon aikana. Laitoksessa yhden hengen huone (oma suihku ja WC) ilman eristystä Liikkuvia potilaita neuvotaan noudattamaan käsihygieniaa, jos se on mahdollista. Hoitohenkilökunta noudattaa tavanomaisia varotoimia. Laitoksessa useamman hengen huone välttäen sijoittamista sellaisen potilaan viereen, jolla on haavoja tai katetreja. Liikkuvia potilaita neuvotaan noudattamaan käsihygieniaa, jos se on mahdollista. Hoitohenkilökunta noudattaa tavanomaisia varotoimia. MRSA-yksikkö, jossa kaikki asukkaat ovat MRSA-kantajia Kohtalaisen pieni Yksikön muut asukkaat saattavat altistua. Tartuntoja seurataan seulontojen avulla. Kohtalaisen suuri Kaikki yksikön muut asukkaat altistuvat. Tartuntoja seurataan seulontojen avulla. Suuri Uudelleen altistuminen estää kantajuuden hoitamisen tai mahdollisen spontaanin puhdistumisen. Potilaan rajoitukset varsin pienet. MRSA-kantaja ja yksikön muut altistuneet asukkaat hoidetaan kosketuseristyksessä heidän siirtyessänsä sairaalahoitoon. Ei rajoituksia. MRSA-kantaja ja yksikön muut altistuneet asukkaat hoidetaan kosketuseristyksessä heidän siirtyessänsä sairaalahoitoon. Ei rajoituksia Yksikön kaikki asukkaat hoidetaan kosketuseristyksessä heidän siirtyessänsä sairaalahoitoon. 10. MRSA:sta tiedottaminen Kun potilaalla on todettu MRSA, tiedotetaan potilasta hoitaville työntekijöille tarvittavista toimista niin, että ne toteutuvat riittävinä, mutta ei ylimitoitettuna. Myös potilaalle, joka on altistunut tai todettu MRSA-kantajaksi, sekä tämän omaisille on annettava riittävästi tietoa MRSA:sta suullisesti ja kirjallisesti (liite 1) voimaan tulleen uudistetun tartuntatautilain mukaan sairaanhoitopiirin tartuntataudeista vastaava lääkäri voi ylläpitää alueellista rekisteriä alueen lääkkeille erittäin vastustuskykyisten mikrobien kantajista. Tämän lisäksi laitokset voivat pitää omaa luetteloa MRSA-kantajista ja - altistuneista, joka helpottaa epidemian hallintaa. MRSA-kantajuudesta ja -altistuksesta ja tehdyistä seulonnoista ja niiden tuloksista on tärkeää ilmoittaa jatkohoitopaikkaan potilaan siirtyessä hoitoon toiseen yksikköön tai laitokseen. MRSAkantajuudesta ja -altistuksesta on tehtävä merkintä potilaan paperisiin (esimerkiksi MRSA-tarra) ja sähköisiin potilasasiakirjoihin niin, että tiedot ovat helposti löydettävissä. MRSA-tapausten tultua ilmi laitoksessa, on syytä pyytää konsultaatioapua sairaanhoitopiirin infektioiden torjuntatiimiltä toimenpiteitä suunniteltaessa. MRSA-epidemiasta on annettava sairaanhoitopiirissä tietoa 14
15 kaikille niille, joita epidemia koskee. Lisäksi sairaanhoitopiirin ja kunnan tartuntataudeista vastaavat tahot yhdessä sopivat, miten ja milloin epidemiasta tiedotetaan muille sairaanhoitopiireille, Kansanterveyslaitokselle ja tiedotusvälineille. 11. Potilaan MRSA-kantajuuden häviäminen Samoin kuin tilapäinen kolonisaatio voi hävitä, myös pitkäaikaiskantajuus voi spontaanisti päättyä, erityisesti jos MRSAkolonisaatiota suosineet haavat tai ihorikot paranevat ja vierasesineet poistetaan. Pysyvästä kantajuuden häviämisestä ei kuitenkaan voida olla täysin varmoja, vaikka useat esimerkiksi viikon välein toistetut MRSAviljelyt olisivat negatiiviset. MRSA voi ilmaantua uudelleen pitkänkin ajan kuluttua ja esimerkiksi MRSA:han tehoamattoman mikrobilääkehoidon aikana. Tästä syystä MRSA-viljelynäytteet on aina otettava sairaalaan tulon yhteydessä potilaalta, joka on aiemmin ollut MRSA-kantaja. MRSA:ta aiemmin kantanut henkilö on hyvä hoitaa yhden hengen huoneessa uuden sairaalaanoton yhteydessä. Potilasta, jolla on todettu jo useita negatiivisia MRSA-viljelyitä, ei saa sijoittaa MRSA-potilaiden kohorttiin uuden tartunnan välttämiseksi. Infektioiden torjuntatiimi harkitsee tapauskohtaisesti, missä vaiheessa eristys voidaan purkaa, ja voidaanko potilas poistaa kokonaan MRSArekisteristä. Harkinnan perusteita on käsitelty seuraavassa MRSA-kantajuuden hoitoa käsittelevässä kappaleessa. 12. Potilaan MRSA-kantajuuden hoito MRSA-kantajuuden hoidon tavoitteena on MRSA:n aiheuttaman kliinisen infektion ehkäiseminen MRSA-tartunnan saaneella potilaalla, MRSA:n leviämisen ehkäiseminen sairaaloissa ja MRSA-reservuaarien muodostumisen ehkäiseminen pitkäaikaishoitolaitoksissa. MRSA-kantajuuden hoitoa pidetään Suomessa nykyisin melko harvoin aiheellisina, koska 1) pitkäaikaiset hoitotulokset ovat yleensä huonoja, 2) epäonnistuneeseen hoitoon liittyy resistenssin kehittymisen riski käytettyjä lääkeaineita kohtaan ja 3) hoito altistaa potilaan mikrobilääkkeiden aiheuttamille sivuvaikutuksille. MRSA-kantajuuden hoidon aiheellisuudesta ja sen käytännön toteuttamisesta tulisi neuvotella asiantuntijan, esimerkiksi sairaanhoitopiirin infektiolääkärin kanssa. Ennen kantajuuden hoitoa on aina pohdittava, onko sen onnistumiselle edellytyksiä. Jos potilaan MRSA-kantajuus on laaja-alaista tai hänellä on vaikea ihosairaus tai kolonisoituneita haavoja, ei puhdistushoito useinkaan onnistu. Tulokset ovat niinikään huonoja, jos kantajuus ulottuu pinnallisten iho- ja limakalvoalueiden ulkopuolelle kuten hengitysteihin tai virtsateihin. Myös vierasesineet, kuten virtsakatetri, trakeostomiakanyyli, nenämahaletku ja erilaiset dreenit ovat esteenä puhdistushoidon onnistumiselle. Pitkäaikaisessa laitoshoidossa olevalla potilaalla voidaan kantajuuden hoitoa harkita, jos hoitopaikassa on esiintynyt vain harvoja tartuntatapauksia ja tavoitteena on MRSA:n hävittäminen laitoksesta. Kantajuuden hoito voidaan joskus katsoa aiheelliseksi myös sairaalahoidossa olevalla potilaalla hoitoajan pitkittyessä tai ennen suurta leikkausta. Sen sijaan avohoidossa MRSA:n kantajuuden hoitoa ei pääsääntöisesti pidetä aiheellisena. Ennen kantajuuden hoitoa on aina varmistettava, että kyseessä ei ole ainoastaan ohimenevä kolonisaatio. Pitkäaikainen kantajuus todetaan ottamalla peräkkäisiä näytteitä esimerkiksi viikon välein. Puhdistushoitoa suunniteltaessa on tärkeää selvittää kolonisaation laajuus kattavin MRSA-viljelynäyttein, jotta osattaisiin valita sopivin hoitomuoto. Tavanomaisten limakalvo- ja ihonäytteiden lisäksi on näytteen ottaminen ainakin nielusta suotavaa, koska nielukolonisaation hoito yleensä edellyttää systeemisesti vaikuttavan mikrobilääkkeen käyttöä. Tilanne on samanlainen MRSAbakteerin kasvaessa virtsassa. Kantajuuden hoidossa voidaan käyttää paikallishoitoa, systeemisesti vaikuttavia bakteerilääkeitä sekä erilaisia desinfioivia aineita. Mikäli kantajuus rajoittuu terveelle iholle tai pinnallisille limakalvoille, voidaan 15
16 MRSA parhaiten häätää paikallishoidolla. Sen sijaan systeemilääkkeet tehoavat pinnalliseen MRSA-kantajuuteen melko huonosti, koska ne erittyvät limakalvoille vain vähäisessä määrin. Tällä hetkellä tehokkainta paikallishoitoa on mupirosiini, jota käytetään limakalvokolonisaation hoitoon parafiinipohjaisena valmisteena (Bactroban nasal R ) ja ihokolonisaation hoitoon polyetyleeniglykolipohjaisena valmisteena (Bactroban R ). Hyviä hoitotuloksia on saavutettu, kun kantajuus on rajoittunut nenän limakalvolle. Systeemisesti vaikuttavien mikrobilääkkeiden käyttöä harkitaan, mikäli potilaan MRSAkantajuus ulottuu alueille, joille paikallishoitoa ei voida antaa. Hoidoksi valitaan yleensä kahden sellaisen suun kautta annettavan mikrobilääkkeen yhdistelmä, joille kyseisen MRSA-kannan on osoitettu olevan herkkä. Systeemihoitoon yhdistetään paikallishoito, mikäli todetaan myös pinnallista kantajuutta. Samanaikaisella desinfioivien esimerkiksi klorheksidiiniä sisältävien pesuaineiden käytöllä pyritään vähentämään ihon ja limakalvojen bakteerimäärää. Niiden tehosta kantajuuden hoidossa ei kuitenkaan ole vakuuttavaa näyttöä. Kantajuuden hoito voi epäonnistua siitä syystä, että potilaalla on elimistössään vierasesineitä, jotka ovat kolonisoituneet MRSA:lla. Siksi kannattaa harkita, voidaanko vierasesine poistaa vaikka väliaikaisestikin kantajuuden hoidon ajaksi. Myös MRSA:lla kolonisoituneiden hammasproteesien on epäilty voivan ylläpitää pitkäaikaiskantajuutta, ja ne tulisi muistaa desinfioida kantajuutta hoidettaessa. Hammasproteesi voidaan steriloida koneellisesti esimerkiksi matalalämpöplasmasterilointilaitteella tai hammaslääkäri voi suorittaa proteesin puhdistuksen erikoismenetelmää käyttäen. MRSA:han suunnatun systeemilääkehoidon tai paikallishoidon aikana bakteeria ei yleensä voida viljellä aiemmin kolonisoituneiksi osoitetuilta alueilta. Näytteet muuttuvat kuitenkin usein positiivisiksi pian lääkehoidon loputtua. Tämä on tavallisinta ensimmäisen kolmen kuukauden aikana häätöhoidon loppumisesta, ja MRSA tulee näytteissä uudelleen esille erityisesti potilaan saadessa mikrobilääkehoitoa johonkin muuhun infektioon. Infektioiden torjuntatiimi harkitsee tapauskohtaisesti, missä vaiheessa eristys voidaan purkaa ja miten MRSAviljelynäytteiden ottamista jatketaan. Kosketuseristys on yleensä purettu, kun kolmet viikon välein otetut MRSAviljelynäytteet on todettu negatiivisiksi. Tällöin MRSA-viljelynäyte kannattaa ottaa ainakin vielä 2-4 kuukauden kuluttua hoitotuloksen varmistamiseksi. Taulukko 8. MRSA-kantajuuden hoito 1. Paikallishoito Nenäkantajuuden hoidossa sivellään pumpulitikulla noin 1 cm pituinen annos 2-prosenttista mupirosiinivoidetta molempiin sieraimiin ja hierotaan nenää noin 1 minuutin ajan, jotta voide leviäisi tasaisesti. Voidetta käytetään kolmesti vuorokaudessa viiden vuorokauden ajan. 2. Systeeminen mikrobilääkehoito Herkkyysmääritysten perusteella valitaan yleensä kaksi kyseiseen MRSA-kantaan tehoavaa suun kautta otettavaa mikrobilääkettä, joita annetaan tavanomaisina hoitoannoksina 7-14 vrk:n ajan. Kantajuuden hoidon optimaalista pituutta ei voida tutkimusten perusteella määrittää. Kyseeseen tulevat tavallisimmin rifampisiini, jokin fluorokinoloni, fusidiinihappo ja sulfa-trimetopriimi. 3. Henkilökohtainen hygienia Alusvaatteet, yöasut, sukat, lakanat, tyynyliinat, pyyheliinat jne. vaihdetaan puhdistushoidon aikana mahdollisimman usein ja aina hoidon päättyessä. Myös muut vaatteet olisi vaihdettava päivittäin ja pestävä vaihdon jälkeen. Puhdistushoidon jälkeen ei saa ottaa uudelleen käyttöön mahdollisesti MRSA:lla kontaminoituneita henkilökohtaisia välineitä kuten kampoja, hiusharjoja, hammasharjoja jne. 16
17 potilaan MRSA-seulonta voidaan lopettaa uusien hoitojaksojen yhteydessä. Koska MRSA:n ilmaantuminen on mahdollista vielä vuosienkin kuluttua, on pääsääntöisesti suositeltavaa ottaa aiemmin kantajaksi todetusta potilaista MRSA-viljelynäyte aina uuden sairaalahoitojakson yhteydessä. potilas voidaan kokonaan poistaa MRSA-rekisteristä. 13. MRSA infektion hoito Mikrobilääkkeitten valitsemista lukuun ottamatta MRSA-infektiot hoidetaan samoin periaattein kuin muutkin S. aureuksen aiheuttamat infektiot. Vakavissa infektioissa on tärkeää etsiä mahdolliset syvät infektiopesäkkeet ja jatkaa hoitoa tarpeeksi pitkään. Märkäpesäkkeet on saneerattava kirurgisesti. MRSA-infektion mikrobilääkehoito tulee perustaa kyseisen MRSA-kannan herkkyysmääritykseen. Empiirisen hoidon perusta vakavissa infektioissa on vankomysiini, jonka annos on suhteutettava munuaistoimintaan, ja sen käyttö edellyttää pitoisuusmäärityksiä. Vankomysiini tunkeutuu kudoksiin huonosti, joten syvissä infektioissa kuten pneumoniassa vankomysiiniin ohella on käytettävä myös muita lääkkeitä. MRSA-kantojen herkkyys rifampisiinille, fluorokinoloneille, fusidiinihapolle ja sulfatrimetopriimille vaihtelee. Koska resistenssi kehittyy näille lääkkeille herkästi, olisi lievienkin infektioiden hoidossa käytettävä vähintään kahden MRSA:han tehoavan lääkkeen yhdistelmää. Näitä lääkkeitä voidaan käyttää herkkyysmäärityksen perusteella lievien MRSA-infektioiden hoitoon, vankomysiiniin yhdistettynä vakavien infektioiden hoidossa sekä vakavien infektioiden jatkohoidossa. Muita vaihtoehtoja vakavien infektioiden hoitoon ovat teikoplaniini, linetsolidi ja kinupristiini/dalfopristiini. Näistä on vielä vähän kokemuksia ja niiden käyttöön liittyvissä kysymyksissä on syytä konsultoida infektiolääkäriä. 14. Muita käytännön tilanteita Lääkärin vastaanotot Potilas ohjataan mahdollisuuksien mukaan suoraan vastaanottohuoneeseen. Potilasta kosketeltaessa käytetään kertakäyttöisiä suojakäsineitä ja toimenpiteissä suojatakkia tai -esiliinaa. Kädet desinfioidaan ennen jokaista potilaskontaktia ja sen jälkeen, vaikka olisi käytetty käsineitä. Kun on vaara roiskeista tai kun hoidetaan tai tutkitaan haavoja tai hengitystie-infektiota sairastavaa MRSAnenäkantajaa, käytetään lisäksi suu-nenäsuojusta. Vastaanottohuoneessa tulisi olla sopiva määrä välineitä ja tarvikkeita niin, että aseptinen ja joustava työskentely sujuu ongelmitta. Näytteenotto- ja tutkimusvälineet ovat käyttötarkoituksen mukaan joko kertakäyttöisiä tai ne huolletaan asianmukaisesti Hammaslääkärikäynnit Hammaslääkäri ja suuhygienisti noudattavat tavanomaista hyvää aseptista työskentelytapaa. Toimenpiteiden yhteydessä käytetään suojatakkia, potilaskohtaisia suojakäsineitä, suu-nenäsuojusta sekä visiiriä tai suojalaseja. Kädet desinfioidaan jokaisen potilaskontaktin ja suojakäsineiden riisumisen jälkeen Kirurgiset toimenpiteet Leikkausjonosta tulevien MRSA-potilaiden MRSA-kolonisaation laajuus tulee selvittää etukäteen ja harkita kantajuuden hoitoa. Tähän on syytä pyrkiä erityisesti, jos on kyseessä vierasesinekirurgia. Jos potilaalla on erittäviä haavoja, ne peitetään ennen leikkausta läpäisemättömällä sidoksella. Toimenpideosastolle on tiedotettava etukäteen MRSA-potilaasta. Toiminta leikkaussalissa on pääosin normaalin käytännön mukaista. Leikkaussalissa liikenne rajoitetaan minimiin. Mikäli on mahdollista, yksi henkilö toimii leikkauksen aikana salin ulkopuolella avustajana. Leikkaustiimin pukeutuminen on tavanomainen. Muu henkilökunta käyttää lähihoidossa suojatakkia, suojakäsineitä ja suunenäsuojusta. Siivouksessa kiinnitetään huomiota kosketuspintojen huolelliseen puhdistukseen. Välineet, pyykki ja jätteet huolletaan normaalin käytännön mukaisesti. 17
18 Kotisairaanhoito MRSA-kantajuudesta tai -infektiosta on informoitava kotisairaanhoitoa etukäteen. Päivän työjärjestys tulee suunnitella siten, että voidaan välttää käyntejä esimerkiksi haavapotilaan luona välittömästi MRSA-potilaan jälkeen. Hoitotoimenpiteissä käytetään suojakäsineitä ja -takkia. Potilaan/asiakkaan luokse tultaessa ja sieltä lähdettäessä desinfioidaan kädet. Käytetään potilaskohtaisia tutkimus- ja hoitovälineitä MRSA-potilaan kuljetus Potilaan kuljetus laitoksen sisällä ei yleensä edellytä tavanomaisista varotoimista poikkeavia toimenpiteitä MRSA:ta kantaneen vainajan ruumiinavaus Vainajan kuljetus tapahtuu tavanomaisia varotoimia noudattaen ja mahdollinen avaus voidaan suorittaa normaaliin tapaan MRSA-potilaan vierailijat MRSA-potilaan luona sairaalassa tai pitkäaikaishoitolaitoksessa vieraileville henkilöille kerrotaan MRSA:sta ja sen merkityksestä. Heitä opastetaan noudattamaan käytössä olevia varotoimia. Kaikkia osastolla vierailevia henkilöitä kehotetaan desinfioimaan kädet potilashuoneesta tai osastolta poistumisen jälkeen MRSA-kantajan perhe ja muut kontaktit terveydenhuollon laitoksen ulkopuolella MRSA-potilaiden perheenjäseniä koskevaa tutkimustietoa on suhteellisen niukasti. MRSA voi tarttua kotioloissa. Tartunnoilla ei kotioloissa kuitenkaan ole samaa merkitystä kuin sairaalassa, sillä terveillä perheenjäsenillä sekä MRSA-kantajuuden että kliinisen infektion riskit ovat pienet. Tämän vuoksi perheenjäseniin kohdistuvia MRSA-viljelytutkimuksia tai muita toimia ei suositella. Tutkimukset tulevat kysymykseen vain poikkeustilanteissa ja niistä tulisi konsultoida sairaanhoitopiirin infektiolääkäriä. Esimerkiksi sairaalan työntekijän omaisilta voidaan tutkia MRSA-viljelynäytteet sitkeästi uusiutuvaa työntekijän kantajuutta selvitettäessä. MRSA-kantaja voi terveydenhuollon laitosten ulkopuolella elää rajoituksetta normaalia elämää. Hän voi käydä työssä, koulussa, päiväkodissa tai neuvolassa ilman, että on velvollinen kertomaan kantajuudesta. Fysioterapiaan ja solariumiin voi mennä, mutta haavojen ja muiden erittävien kohtien tulee olla peitettynä. Yleisiin uimahalleihin ja saunoihin ei tule mennä, jos on avoimia tai märkäisiä haavoja riippumatta siitä onko niissä MRSA:ta tai ei. 15. Terveydenhuollon henkilökunta Henkilökunnan merkitys MRSAtartuntojen lähteenä Hoitaessaan MRSA-potilaita henkilökunta voi itse kolonisoitua MRSA:lla. Tavallisinta on henkilökunnan lyhytaikainen kolonisaatio käsissä hoitotoimenpiteiden yhteydessä. MRSA on tällöin viljeltävissä käsien kosketuspinnoilta vielä useiden tuntien kuluttua, mutta häviää käsien desinfektiolla. Toisinaan MRSA-tartunta voi johtaa ohimenevään nenäkolonisaatioon, joka syntyy bakteerien päästessä nenän limakalvolle joko kosketuksen välityksellä tai suodattumalla sisäänhengitysilmasta. Ohimenevän kolonisaation yhteydessä bakteeri osoitetaan viljelyllä yleensä vain yhdestä näytteestä, ja seuraavana aamuna otetut näytteet ovat jo negatiivisia. Joskus harvoin henkilökunnan keskuuteen voi muodostua MRSA:n kantajia. Tällä tarkoitetaan sitä, että bakteeri eristetään vähintään kahdesta viikon välein otetusta näytteestä. Ihosairaudet, esimerkiksi atooppinen ihottuma suurentavat kantajuuden riskiä. Henkilökuntakantajien osuutta MRSAepidemioiden lähteenä ja ylläpitäjinä ei tunneta tarkasti. Suorat tartunnat kolonisoituneesta henkilökunnasta potilaisiin ovat todennäköisesti harvinaisia, vaikkakin mahdollisia, jos noudatetaan asianmukaisia varotoimia. Jos varotoimia ei noudateta, henkilökunta voi siirtää tartuntoja potilaisiin joko omalta iholtaan tai limakalvoiltaan käsiensä välityksellä taikka erittämällä MRSA:ta sisältäviä pisaroita hengitysteistään hengitystieinfektion aikana.
19 Nykykäsityksen mukaan MRSA:lla kolonisoitunut henkilökunta toimii merkittävänä tartuntalähteenä ainoastaan silloin, kun MRSA:ta esiintyy käsien ihon vaurioalueilla. Sen sijaan henkilökunnan pelkän nenäkolonisaation katsotaan äärimmäisen harvoin aiheuttavan tai ylläpitävän MRSAepidemioita Henkilökunnan MRSAkolonisaationäytteet Kun osastolla on todettu yksittäinen MRSA-tapaus Sairaalan osastolla todettu uusi MRSAtapaus edellyttää aina kannanottoa siitä, onko tarpeen ottaa MRSA-viljelynäytteitä muista potilaista tai henkilökunnasta. Hoitohenkilökunta mieltää usein itsestään otetut näytteet tärkeimmäksi osaksi torjuntatyötä. Tämä voi johtaa siihen, että henkilökunnasta otetaan viljelynäytteitä tilanteissa, joissa olisi tärkeämpää tutkia näytteitä muista potilaista. Henkilökunnan tutkiminen yksittäisen MRSA-tapauksen yhteydessä ei ole tarkoituksenmukaista Kun kyseessä on epidemia Henkilökunnan seulonnasta on osoitettu olevan hyötyä MRSA-epidemioiden torjunnassa vain silloin, kun epidemia ei ole laantunut tavanomaisin torjuntakeinoin ja potilastartunnat voidaan selittää vain henkilökunnasta peräisin oleviksi. Lisäksi henkilökuntanäytteet voivat joskus olla paikallaan tilanteissa, joissa indeksitapausta ei pystytä tunnistamaan potilaiden joukosta Kun työntekijä on työskennellyt ulkomailla tai laitoksessa, jossa MRSA esiintyy endeemisenä (työhöntulotarkastus) Ulkomailla aiemmin työskenneiltä työntekijöiltä on harvoin aiheellista ottaa MRSAnäytteitä Suomeen työhön palatessa. Työhöntulotarkastuksen yhteydessä MRSAnäytteenoton aiheellisuudesta tulee aina konsultoida sairaanhoitopiirin tartuntataudeista vastaavaa lääkäriä. Ulkomailla tai muissa MRSA:n suhteen endeemisissä sairaaloissa edeltävän 12 kuukauden aikana työskennelleiltä työntekijöiltä MRSA-viljelynäytteiden ottamista voidaan harkita tapauskohtaisesti. Tuolloin harkinnan perusteena otetaan huomioon edeltävään työtehtävään liittyvä kolonisaatioriski, työntekijän omat kolonisaatiolle altistavat riskitekijät (eräät ihosairaudet) ja uuteen työtehtävään liittyvä tartuttamisen riski Henkilökunnan MRSA-näytteenottoon liittyvät yleiset näkökohdat Kun henkilökunnasta otetaan viljelynäytteitä, tulee jo ennen näytteenottoa tietää, miten toimitaan, jos viljely osoittautuu positiiviseksi. Näytteenotto, henkilökuntakantajien neuvonta ja hoito tulisi keskittää infektiotorjunnasta vastaaville henkilöille tai työterveyshuoltoon epidemiologisen tilanteen ja paikallisten infektiotorjuntaresurssien mukaan. Infektioiden torjunnasta vastaavien henkilöiden ja työterveyshuollon tulee sopia järjestelyistä yhteistyössä. Näytteet on otettava työvuoron alkaessa, ei koskaan työvuoron päättyessä. Infektiotorjunnasta vastaava henkilö tai työterveyshuolto välittää työnantajalle vain tiedon työntekijän terveydellisestä soveltumisesta tiettyyn työtehtävään, joka ilmaistaan termeillä sopiva, ei-sopiva tai rajoituksin sopiva. MRSAviljelyn tulosta tai mahdollisen kantajuuden hoidon vaiheesta ei anneta työnantajalle tietoa. Mahdollisen MRSA-viljelynäytteiden ottamisen ja positiivista näytetulosta seuraavan tilapäisen työtehtävien vaihdon tulee tapahtua hyvässä yhteisymmärryksessä työntekijän kanssa Henkilökunnan MRSA-kantajuuden hoito Hoitohenkilökunnan MRSA-kantajuutta pyritään hoitamaan aktiivisesti. Useammat peräkkäiset esimerkiksi viikon välein otetut näytteet varmistavat, ettei kyseessä ole pelkästään ohimenevä kolonisaatio. Puhdistushoitoa suunniteltaessa tulisi henkilöstä ottaa kattavat MRSA-viljelynäytteet muun muassa sieraimista, nielusta, aikaisemmin kolonisoituneilta alueilta, haavoista ja muista iholeesioista. Koska puhdistushoito on raskas, tulee sen suunnittelun tapahtua yhdessä työntekijän kanssa eri vaihtoehdot selvittäen. Puhdistushoidon yksityiskohdista tulisi aina 19
20 neuvotella sairaanhoitopiirin infektioiden torjuntatiimin kanssa. Kantajuuden hoitoa käsitellään perusteellisemmin kappaleessa MRSA-positiivisen työntekijän työssäolo Yleensä MRSA-kantajaksi osoitettua henkilöä ei tarvitse pidättää potilastyöstä. Työstä pidättämistä pidetään aiheellisena vain, mikäli on syytä epäillä, että työntekijä on välittänyt tartuntoja hoitamiinsa potilaisiin, jos hänellä on käsissä kolonisoituneita ihorikkoja tai jos hän työskentelee riskiosastolla. Jos kolonisoituminen on todettu ainoastaan nenän limakalvolla ja mupirosiinihoito on aloitettu, hän voi jatkaa potilastyötä sairaalainfektioiden torjunnasta vastaavan lääkärin harkinnan mukaan (harkinnan perusteet kohdassa ). Rutiininomaisen työstä pidättämisen sijaan tulisi aina selvittää, onko työntekijälle osoitettavissa väliaikaisesti muita tehtäviä sairaalassa. Todettu MRSA-kantajuus ei ole irtisanomisen peruste Henkilökunnan MRSA-tartuntojen merkitys työntekijöiden omalle terveydelle Työntekijöiden MRSA-kantajuuteen ei katsota liittyvän merkittävää heihin itseensä kohdistuvaa terveysriskiä. Laajojen epidemioiden yhteydessä henkilökunnalla on todettu yksittäisiä iho- ja pehmytkudosinfektioita. Sen sijaan kokemuksen perusteella tiedetään, että MRSA-tartunta saattaa aiheuttaa merkittävää psyykkistä ahdistusta. MRSA-kantajuuteen liittyy lisäksi puhdistushoidosta aiheutuva rasite. Tästäkin syystä henkilökunnan MRSA-tartuntoja tulisi pyrkiä ehkäisemään kaikin mahdollisin keinoin. Keskeisin osuus MRSA-tartuntojen ehkäisemisessä on henkilökunnan omalla ammattitaidolla. Yleensä henkilökuntatartuntoja tapahtuu eniten epidemioiden alkuvaiheessa. Tartunnat vähenevät kokemuksen lisääntyessä ja sairaalahygienian tason parantuessa. Samat toimenpiteet, jotka ehkäisevät MRSA-tartuntojen leviämistä potilaasta toiseen, suojaavat myös henkilökuntaa itseään. 20